**OMSZ nyt. szám: ……………/2021.**

**EGYÜTTMŰKÖDÉSI MEGÁLLAPODÁS**

Amely létrejött egyrészről az

Cégnév: **Országos Mentőszolgálat (OMSZ)**

Székhely: 1055 Budapest, Markó u. 22.

ÁHT azonosító: 035082

Adószám: 15309989-2-41

Bankszámlaszám: MÁK 10032000-01491687

KSH törzsszám: 349228000

képviseletében eljárva: Dr. Csató Gábor főigazgató

a továbbiakban: **OMSZ**

másrészről

Önkormányzat **Budapest Főváros II. Kerületi Önkormányzat**

Székhely: 1024 Budapest, Mechwart liget 1.

Adószám: 15735650-2-41

Törzskönyvi azonosító szám:735650

KSH statisztikai számjel: 15735650-8411-321-01

képviseletében eljárva Őrsi Gergely polgármester

a továbbiakban: **Önkormányzat**

(a továbbiakban együtt: **Felek)**

között az alábbi feltételekkel:

**Preambulum**

Felek rögzítik, hogy a II. kerület, valamint a környező települések egészségügyi szolgáltatási színvonalának, és a kórház előtti sürgősségi ellátás hatékonyságának növelése és annak érdekében, hogy biztosított legyen a gyors és szakszerű ellátás a II. kerületben, a jelen megállapodás 3. pontjában meghatározott funkciójú mentési pontot (a továbbiakban: Mentési Pont) kívánnak létrehozni, amelynek céljából az alábbi együttműködési megállapodást kötik meg.

**Felek megállapodása**

1. A preambulumban megfogalmazott cél megvalósítása érdekében a Budapest Főváros II. Kerületi Önkormányzat vállalja, hogy …………………. ingatlanban (továbbiakban: Ingatlan) a jelen megállapodás 3. pontja szerinti Mentési Pont kialakítását és üzemeltetését biztosítja a jelen megállapodásban foglaltak szerint.

1. Az OMSZ – egyetértve az Önkormányzat szándékával – a rendelkezésére álló erőforrások felhasználásával szakmailag támogatja az új Mentési Pont létrejöttét.
2. Felek a Mentési Pont alatt a következőt értik: A mentési pont olyan, a mentőgépjármű – jelen esetben motorkerékpárok) és személyzete szolgálati idő alatti elhelyezését biztosító – mentőállomáshoz képest csökkentett funkciójú – ingatlan, illetve az ingatlanban erre a célra kialakított helységcsoport, mely alkalmas a riasztások közötti időszakban a riasztás fogadására, motorkerékpárok tárolására, a személyzet elhelyezésére.
3. Felek jelen megállapodásba foglalt együttműködésüket az alábbiak szerint részletezik.

**4.1.** Felek az együttműködés idejére kölcsönösen kapcsolattartót neveznek meg. A kapcsolattartóik segítik a Mentési Pont megvalósításával összefüggő napi feladatok végrehajtását, beszerzik a szükséges információkat, dokumentumokat, kölcsönösen tájékoztatják egymást, továbbá beszámolnak az együttműködésről.

A szerződéses jogviszonyban a Feleket az alábbi személyek képviselik:

**Önkormányzat** részéről:

Név:

Telefon:

Fax:

E-mail:

**OMSZ** részéről:

Név:Dr. Csató Gábor főigazgató

Telefon: 1/456-2026

Fax: 1/320-9153

E-mail: [csato.gabor@mentok.hu](mailto:csato.gabor@mentok.hu)

A szerződéses feltételeket nem érintő kérdésekben az alábbi személyek a kapcsolattartók:

**Önkormányzat** részéről:

Név:

Telefon:

Fax:

E-mail:

Az Mentési Pont kialakításával és üzemeltetésével kapcsolatos feladatok tekintetében

Önkormányzat által megbízott II. Kerületi Városfejlesztő Zrt. részéről

Név: Vida Zoltán üzemeltetési vezető

Telefon: 1/599-9066

E-mail: vida.zoltan@vf2.hu

**OMSZ** részéről:

Név: Dr. Engelbrecht Imre regionális igazgató

Telefon: +36-20/954-7437

Fax: 1/320-9153

E-mail: engelbrecht.imre@mentok.hu

Név: Fodor András (építészeti, műszaki kérdések)

Telefon: …………………..

Fax: 1/320-9153

E-mail: fodor.andras@mentok.hu

A kapcsolattartás telefon, fax és e-mail használatával valósul meg a felek között.

**4.2.** A Mentési Pont megvalósítása érdekében eljárva - jogaik gyakorlása és a kötelezettségeik teljesítése során - a Felek a jóhiszeműség és tisztesség követelményének megfelelően, egymással kölcsönösen együttműködve kötelesek eljárni, a tőlük telhető legjobb támogatást nyújtva egymás felé.

**4.3.** Felek a 4.2. pontban meghatározott eljárásuk részeként megfelelően tájékoztatják egymást a Mentési Pont megvalósításának aktuális állapotáról, szükség szerint adatokat, továbbá a megvalósítással összefüggésben szakmai támogatást nyújtva egymásnak.

**4.4.** Az Önkormányzat vállalja a Mentési Pont kialakítása érdekében az Ingatlan szükség szerinti átalakításához szükséges munkák elvégzését, valamint előzetesen egyeztetettek szerint a Mentési Pont berendezését azzal, hogy a feladat ellátáshoz szükséges informatikai eszközök és hálózat kiépítése az OMSZ feladata és költsége.

**4.5.** Az Önkormányzat vállalja, hogy a Mentési Pont kialakítása során figyelembe veszi az OMSZ szakmai szempontjait, amelyről az OMSZ a megvalósítás megkezdését megelőzően köteles az Önkormányzatot, vagy az Önkormányzat megbízottját tájékoztatni.

**4.6.** Az OMSZ kijelenti, hogy jelen megállapodás aláírását megelőzően az Ingatlant és az erre a célra kijelölt helyiségeket megvizsgálta és az Ingatlant a Mentési Pont üzemeltetése céljából alkalmasnak találta.

**4.7.** Az OMSZ vállalja, hogy biztosítja a megvalósítás teljes – a Mentési Pont kialakításával összefüggő – szakmai támogatását, különös tekintettel a műszaki jellegű dokumentumok átadására, szakmai konzultáció lehetőségére, helyszínbejárásra, informatikai úton történő egyeztetésre. Az OMSZ szükség szerint a Mentési Pont kialakításához biztosítja a szakmai specifikációkat, továbbá a vonatkozó műszaki felügyeletet.

**4.8.** Felek megállapodnak, hogy a Mentési Pont átadásának tervezett határideje **2022. június 30.** A Mentési Pont átadásáról a felek átadás-átvételi jegyzőkönyvet vesznek fel.

1. A Mentési Pont használata és működtetése körében a Felek az alábbiakban állapodnak meg.
   1. Az OMSZ jelen megállapodás aláírásával kötelezettséget vállal arra, hogy a Mentési Pont átadás-átvételi eljárását követően az Ingatlanban kialakított Mentési Pontot használatba veszi, és azt mentési tevékenység, valamint azt kiegészítve a szakmához fűződő képzések folytatásához használja.
   2. A Mentési Pont átadását követően az OMSZ a Mentési Pontot ingyenesen jogosult használni a Mentési Pont céljából 2011. évi CXCVI. törvény 11. § (13) bekezdése alapján. Az Önkormányzat vállalja, hogy a Mentési Pont fenntartásával, napi működésével kapcsolatos rezsi költségeket – így különösen, gáz, víz, csatorna, elektromos áram, fűtés – költségeit viseli, és vállalja a napi használatból eredő meghibásodások javításának költségeit.
   3. Az Önkormányzat gondoskodik az Ingatlan előtti közterület folyamatos tisztántartásáról, az Ingatlant körülvevő beépítetlen és zöld terület gondozásáról, gyomtalanításáról, szükség szerint gondoskodik az Ingatlan hó- és síkosság-mentesítéséről, valamint a hulladék elszállításáról. Vállalja a Mentési Pont folyamatos karbantartását, valamint általános jellegű takarítását azzal, hogy amennyiben az OMSZ tevékenységéből eredően speciális takarítási igények merülnek fel, ezen feladatokat az OMSZ végzi el saját költségén.
   4. Az OMSZ tudomásul veszi, hogy a kizárólagos használati joga az Ingatlan ………………. helyiségeire terjed ki. Az OMSZ a közös használatú területeket az Ingatlan többi használójával együttműködve jogosult használni.
   5. Az Önkormányzat vállalja, hogy az életet vagy testi épséget, az épület állagát vagy a rendeltetésszerű használatot veszélyeztető, továbbá az OMSZ-nek fel nem róható okból bekövetkezett meghibásodásokat saját költségén haladéktalanul kijavítja, az Ingatlan szerkezetével, a födémmel, a nyílászárókkal, valamint az elektromos és épületgépészeti rendszerrel kapcsolatos karbantartási, felújítási tevékenységet rendszeresen elvégzi.
   6. Az Önkormányzat fenntartja azt a jogát, hogy a Mentési Pont területére – az OMSZ előzetes értesítése mellett – beléphessen, úgy hogy azzal az OMSZT a szükséges mértéken túl nem zavarja, e joga gyakorlása során a mentési tevékenységet, a motorkerékpárok vonulását nem akadályozhatja.
   7. Felek megállapodnak, hogy az Önkormányzat a jelen szerződésben meghatározott Mentési Pont kialakításával és üzemeltetésével kapcsolatos feladatait a II. Kerületi Városfejlesztő Zrt. (székhely: 1024 Budapest, Keleti Károly u. 15/a.) útján látja el.
   8. A felek megállapodnak, hogy az OMSZ a Mentési Pont működéséhez saját költségén és felelősségére biztosítja személyzetet, orvosi és mentéstechnikai eszközöket, felszereléseket, gyógyszereket, valamint a telekommunikációs és informatikai eszközöket. Az OMSZ a Mentési Pontban a tevékenységét saját felelősségére és kockázatára végzi a reá vonatkozó jogszabályi és hatósági előírások betartása mellett. Az esetlegesen keletkező veszélyes hulladék kezelése, elszállítása az OMSZ feladata és költsége.
   9. AZ OMSZ a Mentési Pontot jó gazda módjára köteles rendeltetésszerűen használni és e körben az ingatlan állagának megőrzéséről gondoskodni, a nem rendeltetésszerű használatból fakadó károkozásból eredő – szükséges mértékű – helyreállítás költségek megtérítésére köteles.
   10. Amennyiben az OMSZ a működése során a Mentési Pontban bármely műszaki jellegű, vagy korábban nem ismert hibát tapasztal, köteles azt az Önkormányzat megbízottja felé haladéktalanul jelenteni. A jelentés történhet telefonon, azonban a lehető leghamarabb további írásbeli megerősítést igényel.
   11. Az OMSZ kötelezettséget vállal arra, hogy a mindenkori mentési helyzetet figyelembe véve az Ingatlant Mentési Pontként üzemelteti. A Mentési Pont használatára kizárólag az OMSZ jogosult a Mentési Pont működtetése céljából, így az OMSZ a Mentési Pontot harmadik személy részére semmilyen jogcímen és módon nem engedheti át.
2. Jelen megállapodást Felek közös akarattal írásban módosíthatják. A Felek szükség esetén felülvizsgálják a Mentési Pont működésének hatékonyságát és a felülvizsgálat eredményétől függően a szerződést megfelelően módosítják vagy döntenek annak megszüntetéséről.

**7**. Felek jelen megállapodást **határozatlan** időre kötik.

**7.1.** Az Önkormányzat vállalja, hogy a Mentési Pontot a kialakított állapotban – legkésőbb a jelen megállapodás 4.9. pontjában megjelölt napon átadás-átvételi jegyzőkönyv felvétele mellett, a Mentési Ponthoz tartozó kulcsok átadásával az OMSZ birtokába adja. Felek rögzítik, hogy amennyiben az Önkormányzat bármely okból nem tudja a Mentési Pontot birtokba adni határidőben, úgy erről és a birtokbaadás új időpontjáról kellő időben előzetesen és a felkészüléshez szükséges megfelelő új határidő biztosításával értesíti az OMSZ-t. Ebben az esetben a birtokbaadás új határnapja az értesítésben megjelölt időpont.

**7.2.** Jelen megállapodás hatálya alatt Felek évente egy alkalommal közös értékelést végeznek, mely értékelés eredményeként mérlegelik, hogy a Mentési Pont további működtetése indokolt és célravezető-e. Ezt követően Felek jelen megállapodás időbeli hatályát egyező akarattal írásban módosíthatják.

**7.3.** Felek bármelyikének súlyos szerződésszegése esetén jelen megállapodás – megfelelő indokolással alátámasztva – a másik félhez címzett egyoldalú jognyilatkozattal, azonnali hatállyal írásban felmondható. Rendkívüli felmondási ok, ha jelen megállapodás 7.2. pontjában meghatározott értékelés során megállapítást nyer, hogy a Mentési Pont további működtetése szakmai indokokkal nem támasztható alá.

**7.4.** Felek bármelyike jogosult a jelen megállapodást a másik félhez intézett írásbeli nyilatkozattal indoklás nélkül 60napos határidővel felmondani. A szerződés felmondása esetén az Önkormányzat nem köteles cserehelyiséget biztosítani az OMSZ részére.

**7.5.** A jelen szerződés megszűnése esetén az OMSZ köteles az általa kizárólagosan használt helyiséget birtokát az Önkormányzat részére visszaadni.

**8**. Felek kizárólag egymás részére adott írásbeli engedély birtokában tájékoztatják a nyilvánosságot a Mentési Pont megvalósítása, és az azzal összefüggő események vonatkozásában.

**9**. A jelen megállapodásban nem vagy nem kimerítően szabályozott kérdések tekintetében a hatályos magyar jogszabályok, elsősorban a Polgári Törvénykönyvről szóló 2013. évi V. törvény vonatkozó szabályai az irányadóak.

**10**. A Felek rögzítik, hogy a Szerződésben megadott személyes adataik kezelése a mindenkor hatályos jogszabályoknak – így különösen az Info.tv., valamint az általános adatvédelmi rendelet (GDPR) rendelkezéseinek – megfelelően a Szerződés teljesítéséhez szükségesek; kapcsolattartóik adatait a Szerződés keretén belül, jogos érdekük alapján adják át egymásnak az adatkezelési célhoz szükséges mértékben és ideig. A kapcsolattartói adatok kezelése tekintetében a Felek önálló adatkezelőnek minősülnek.

A Felek kötelezik magukat arra, hogy a Szerződés teljesítése során tudomásukra jutott adatokat, információkat a szerződés időbeli hatályától függetlenül bizalmasan kezelik, azokat harmadik személy részére nem adják át, különös tekintettel az üzleti és egyéb titoknak minősülő adatokra, valamint – amennyiben a Szerződés az OMSZ által végzett közfeladatot is érinti – az egészségügyi adatokra. Jelen rendelkezés nem érinti a Szerződés azon részeit, melyek az OMSZ közfeladatot ellátó szerv jogállásából fakadóan az Info.tv. alapján bárki számára hozzáférhető közérdekű, vagy közérdekből nyilvános adatnak minősülnek.

A Felek a szerződés teljesítése során tudomásukra jutott adatokat jogszabály eltérő rendelkezésének hiányában harmadik félnek nem adhatják ki, azokat csak a jelen szerződés teljesítéséhez szükséges terjedelemben kezelhetik. Felek ennek megtartásáról a feladatok ellátásában közreműködő munkatársaik tekintetében is kötelesek gondoskodni.

**11.** Felek kijelentik, hogy az esetleges vitás kérdéseket elsősorban egymás közötti tárgyalások útján kísérelik meg rendezni. Amennyiben ez nem vezetne eredményre, az eljáró bíróság illetékessége a Polgári perrendtartásról szóló 2016. évi CXXX. törvény általános illetékességi szabályai szerint alakul.

**12.** Jelen megállapodás az utolsóként aláíró Fél aláírásának napján lép hatályba.

**13.** Jelen megállapodás 6 (azaz hat) magyar nyelvű, egymással mindenben megegyező eredeti példányban kerül aláírásra, melyből Feleket egyaránt 3-3 (három-három) példány illet meg.

Felek jelen megállapodást elolvasás és értelmezést követően, mint akaratukkal mindenben egyezőt jóváhagyólag írták alá.

Budapest, 2022. ………………. Budapest, 2022. ……………..

|  |  |
| --- | --- |
| ....................................................... | ....................................................... |
| **Országos Mentőszolgálat** | **Budapest Főváros II. Kerületi Önkormányzat** |
| Dr. Csató Gábor | Őrsi Gergely |
| főigazgató | polgármester |

Pénzügyi ellenjegyző: Pénzügyi ellenjegyző:

Dátum: Dátum:

....................................................... ……………………………….

Gulyás Antal

gazdasági és műszaki igazgató

A szerződés jogi szempontból megfelelő:

Dátum:

…………………………….

Jogtanácsos

Kapják:

Önkormányzat– 3 pld

OMSZ – 3 pld

- Közép-magyarországi Régió

- Jogi és Igazgatási Osztály

- Gazdasági és Műszaki Igazgatóság